CELEX: 
Language: fi
Date: 2017-10-20 00:00:00
Title: KOMISSION DELEGOITU ASETUS (EU) …/…, tekstiilikuitujen nimityksistä ja niitä vastaavista tekstiilituotteiden kuitukoostumuksen selosteista ja merkinnöistä annetun Euroopan parlamentin ja neuvoston asetuksen (EU) N:o 1007/2011 liitteiden I, II, VI, VIII ja IX muuttamisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Asetuksessa (EU) N:o 1007/2011, jäljempänä ’asetus’, vahvistetaan seuraavia koskevat säännöt: i) tekstiilikuitujen nimitysten ja niitä vastaavien tekstiilituotteiden kuitukoostumuksen selosteiden ja merkintöjen käyttö, ii) muuta kuin tekstiiliä olevien eläinperäisten osien seloste tai merkintä sekä iii) tekstiilituotteiden kuitukoostumuksen määrittäminen kahden tai kolmen tekstiilikuidun sekoitteiden kvantitatiivisen analyysin avulla. Tavoitteena on parantaa sisämarkkinoiden toimintaa ja tarjota kuluttajille täsmällistä tietoa.
            
            
               Asetuksen 21 artiklalla siirretään komissiolle valta antaa asetuksen 22 artiklan mukaisesti delegoituja säädöksiä, joilla hyväksytään i) 20 artiklan 5 kohdan soveltamista koskevat tekniset perusteet ja menettelysäännöt, ii) muutoksia liitteisiin II, IV, V, VI, VII, VIII ja IX teknisen kehityksen huomioon ottamiseksi sekä iii) muutoksia liitteeseen I uusien tekstiilikuitujen nimitysten sisällyttämiseksi 6 artiklan nojalla mainitussa liitteessä olevaan luetteloon.
            
            
               Hakemus uuden tekstiilikuidun nimityksen ’polyakrylaatti’ sisällyttämisestä toimitettiin 24. tammikuuta 2014. Komissio tutki hakemuksen yksityiskohtaisesti ja totesi sen täyttävän asetuksen liitteessä II vahvistetut perusteet. Myös tekstiilien nimityksiä ja selosteita käsittelevä komission asiantuntijaryhmä, jäljempänä ’asiantuntijaryhmä’, totesi hakemuksen olevan teknisesti moitteeton.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Komissio kuuli delegoidun asetuksen luonnoksesta laajasti jäsenvaltioiden asiantuntijoita, toimialaa ja muita asianomaisia osapuolia. Asiantuntijaryhmää kuultiin koko delegoidun asetuksen laatimisprosessin ajan. Komissio järjesti 30. tammikuuta 2017 jäsenvaltioiden nimittämien asiantuntijoiden kanssa ylimääräisen teknisen kokouksen, jossa keskusteltiin lisää delegoidun asetuksen luonnoksesta.
            
            
               Komissio järjesti julkisen kuulemisen ’polyakrylaatin’ teknisistä ominaisuuksista 28. heinäkuuta 2015 ja 21. lokakuuta 2015 välisenä aikana. Lisäksi komissio julkaisi 6. lokakuuta 2016 raportin polyakrylaattikuidun teknisestä analyysista
                  1
               .
            
            
               Komissio esitti 7. maaliskuuta 2017 asiantuntijaryhmälle delegoidun asetuksen lopullisen version, jossa otettiin huomioon jäsenvaltioiden, toimialan ja asianomaisten osapuolten esittämät kommentit.
            
            
               Lopulta delegoidun asetuksen luonnos oli esillä paremman sääntelyn portaalissa yleisen palautteen saamiseksi 20. kesäkuuta 2017 ja 18. heinäkuuta 2017 välisen ajan.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Delegoidulla säännöksellä muutetaan i) liitettä I uuden kuidun ’polyakrylaatti’ ja sen määritelmän sisällyttämiseksi yhdenmukaistettujen kuitujen nimitysten luetteloon, ii) liitettä II uutta tekstiilikuidun nimitystä koskevaan hakemukseen sisällytettävää teknistä tiedostoa koskevien vähimmäisvaatimusten saattamiseksi ajan tasalle, iii) liitettä VI niiden tekstiilituotteiden luettelon tarkistamiseksi, joista voidaan esittää yhteisseloste, iv) liitettä VIII nykyisten kvantitatiivisten analyysimenetelmien mukauttamiseksi ja uuden menetelmän lisäämiseksi sekä v) liitettä IX ’polyakrylaattia’ koskevan sovitun massalisän sisällyttämiseksi.
            
            
               KOMISSION DELEGOITU ASETUS (EU) …/…,
            
            
               annettu 20.10.2017,
            
            
               tekstiilikuitujen nimityksistä ja niitä vastaavista tekstiilituotteiden kuitukoostumuksen selosteista ja merkinnöistä annetun Euroopan parlamentin ja neuvoston asetuksen (EU) N:o 1007/2011 liitteiden I, II, VI, VIII ja IX muuttamisesta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon tekstiilikuitujen nimityksistä ja niitä vastaavista tekstiilituotteiden kuitukoostumuksen selosteista ja merkinnöistä sekä neuvoston direktiivin 73/44/ETY ja Euroopan parlamentin ja neuvoston direktiivien 96/73/EY ja 2008/121/EY kumoamisesta 27 päivänä syyskuuta 2011 annetun Euroopan parlamentin ja neuvoston asetuksen (EU) N:o 1007/2011
                  2
                ja erityisesti sen 21 artiklan
            
         
         
            
               sekä katsoo seuraavaa:
            
            
               (1)Asetuksessa (EU) N:o 1007/2011 säädetään tekstiilituotteiden kuitukoostumusta koskevista pakollisista selosteista ja tarkastuksista sen todentamiseksi, että kyseiset tuotteet vastaavat selosteessa olevia tietoja.
            
            
               (2)Eräs valmistaja toimitti asetuksen (EU) N:o 1007/2011 6 artiklan mukaisesti komissiolle hakemuksen ’polyakrylaatin’ sisällyttämiseksi uutena tekstiilikuitujen nimityksenä kyseisen asetuksen liitteessä I olevaan luetteloon. Hakemus sisälsi teknisen tiedoston, joka täytti kaikki kyseisen asetuksen liitteessä II täsmennetyt vähimmäisvaatimukset.
            
            
               (3)Arvioituaan uutta tekstiilikuidun nimitystä koskevan hakemuksen ja järjestettyään Europa-palvelimella julkisen kuulemisen komissio totesi jäsenvaltioiden asiantuntijoita ja asianomaisia osapuolia kuultuaan, että uusi tekstiilikuidun nimitys ’polyakrylaatti’ olisi lisättävä asetuksen (EU) N:o 1007/2011 liitteessä I olevaan tekstiilikuitujen nimitysten luetteloon.
            
            
               (4)Asetuksen (EU) N:o 1007/2011 liitettä II olisi muutettava tekniikan kehityksen ottamiseksi huomioon erityisesti uuden tekstiilikuidun nimityksen ehdotetun määritelmän ja ehdotettujen tunnistus- ja kvantifiointimenetelmien osalta.
            
            
               (5)Asetukseen (EU) N:o 1007/2011 sisältyy luettelo tekstiilituotteista, joiden osalta yhteisseloste riittää. Tähän luetteloon sisältyvät pieninä erinä myytävät ompelu-, parsin- ja kirjailulangat, joiden nettopaino on enintään 1 gramma. Tekniikan kehityksestä johtuen kyseistä tekstiilituotetta ei kuitenkaan enää ole vähittäismyynnissä enintään 1 gramman erinä. Tämän vuoksi kyseisen asetuksen liitteessä VI oleva luettelo tekstiilituotteista, joiden osalta yhteisseloste on riittävä, olisi saatettava ajan tasalle.
            
            
               (6)Jotta tekstiilikuitujen sekoitteiden kvantitatiiviseen analyysiin voidaan käyttää yhtenäisiä menetelmiä, asetuksen (EU) N:o 1007/2011 liitteessä VIII esitettyjä testausmenetelmiä olisi muutettava ’polyakrylaattikuidun’ sisällyttämiseksi mukaan. Lisäksi kyseisen asetuksen liitteeseen VIII olisi sisällytettävä uusi testausmenetelmä polyesterin ja tiettyjen muiden kuitujen sekoitteiden kvantitatiivista analyysia varten.
            
            
               (7)Asetuksessa (EU) N:o 1007/2011 vahvistetaan lisäksi tekstiilituotteen kuitusisällön laskemisessa käytettävät sovitut massalisät. Tämän vuoksi ’polyakrylaatin’ sovittu massalisä olisi lisättävä kyseisen asetuksen liitteessä IX olevaan luetteloon.
            
            
               (8)Sen vuoksi asetusta (EU) N:o 1007/2011 olisi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetuksen (EU) N:o 1007/2011 liitteet I, II, VI, VIII ja IX tämän asetuksen liitteen mukaisesti.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 20.10.2017.
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  AITEX, Inter-laboratory trial of textile fibres, including testing and related services for the technical analysis of ‘polyacrylate’ fibre, loppuraportti, http://ec.europa.eu/DocsRoom/documents/19021.
               
               
                  
                     (2)
                  EUVL L 272, 18.10.2011, s. 1.
               
            
      
    ---documentbreak--- 
      
         
         
            
               LIITE
            
            
               Muutetaan asetuksen (EU) N:o 1007/2011 liitteet I, II, VI, VIII ja IX seuraavasti:
            
            
               1)Lisätään liitteeseen I rivi 50 seuraavasti:
            
            
                     
                        ”50
                     
                  
                  
                     
                        polyakrylaatti
                     
                  
                  
                     
                        kuitu, joka muodostuu silloitetuista makromolekyyleistä, joiden ketjussa on yli 35 massaprosenttia akrylaattiryhmiä (happo, kevytmetallisuolat tai esterit) ja alle 10 massaprosenttia akryylinitriiliryhmiä ja silloituksessa enintään 15 massaprosenttia vetyä”;
                     
                  
               
            
               2)Muutetaan liitteessä II seuraavia kohtia:
            
            
               a)Korvataan 2 ja 3 kohta seuraavasti:
            
            
               ”2) Tekstiilikuidulle ehdotettu määritelmä:
            
            
               Ehdotetussa määritelmässä on kuvattava kuitukoostumus. Uuden tekstiilikuidun määritelmässä mainitut ominaisuudet, kuten joustavuus, on voitava tarkistaa standardikoemenetelmin, jotka on selvitettävä teknisessä tiedostossa analyysien koetulosten kera.
            
            
            
               3) Tekstiilikuidun tunnisteet: kemiallinen kaava, erot olemassa oleviin tekstiilikuituihin nähden, FTIR-spektri ja tarvittaessa yksityiskohtaiset tiedot kuten sulamispiste, tiheys, taitekerroin ja palo-ominaisuudet.”;
            
            
               b)Korvataan 5 kohta seuraavasti:
            
            
               ”5) Ehdotetut tunnistus- ja kvantifiointimenetelmät sekä testaustuloksiin perustuvat tiedot:
            
            
               Hakijan on arvioitava tämän asetuksen liitteessä VIII lueteltujen menetelmien tai mainittuun liitteeseen sisällytettävien yhdenmukaistettujen standardien käyttömahdollisuus verrattaessa uuden tekstiilikuidun todennäköisimpiä kaupallisia sekoitteita muihin tekstiilikuituihin ja ehdotettava vähintään yhtä kyseisistä menetelmistä. Niiden menetelmien tai yhdenmukaistettujen standardien osalta, joissa tekstiilikuitua voidaan käsitellä liukenemattomana komponenttina, hakijan on ilmoitettava ”d”-kertoimet, jotka vastaavat laskelmiin käytettäviä uuden tekstiilikuidun massakorjauskertoimia (massahäviön, jota tiedetään tapahtuvan analyysin aikana, ottamiseksi huomioon).
            
            
               Jos tässä asetuksessa luetellut menetelmät eivät sovellu, hakijan on perusteltava tämä asianmukaisesti ja ehdotettava yhtä tai useampaa uutta menetelmää. Ehdotetussa uudessa menetelmässä tai ehdotetuissa uusissa menetelmissä on kuvattava soveltamisala (mukaan luettuina kuitusekoitteet), periaate (erityisesti kemiallinen prosessi ja vaiheet), laitteet ja reagenssi tai reagenssit, testausmenetelmä, tulosten laskeminen ja ilmoittaminen (mukaan luettuina ”d”-kertoimien arvo) sekä menetelmän tarkkuus (tulosten varmuusrajat).
            
            
               Hakemuksen on sisällettävä kaikki testaustuloksiin perustuvat tiedot erityisesti kuidun ominaisuuksista sekä ehdotetuista tunnistus- ja kvantifiointimenetelmistä. Tiedostossa on selvitettävä menetelmien tarkkuus, luotettavuus ja toistettavuus.”;
            
            
               c)Korvataan 7 kohta seuraavasti:
            
            
               ”7) Lisätiedot tuotantoprosessista ja merkityksestä kuluttajalle hakemuksen tueksi:
            
            
               Teknisen tiedoston on vähintään sisällettävä tiedot tuottajien määrästä, tuotantolaitosten sijainnista ja uuden kuidun tai kyseisestä kuidusta valmistettujen tuotteiden odotettavissa olevasta saatavuudesta markkinoilla.”;
            
         
         
            
               d)Lisätään 8 kohta seuraavasti:
            
            
               ”8) Näytteiden saatavuus:
            
            
               Valmistajan tai valmistajan puolesta toimivan henkilön on toimitettava edustavia näytteitä uudesta puhtaasta tekstiilikuidusta ja asianmukaisista tekstiilikuitusekoitteista, jotta ehdotettujen tunnistus- ja kvantifiointimenetelmien tarkkuus, luotettavuus ja toistettavuus voidaan tarkistaa. Komissio voi pyytää valmistajalta tai valmistajan puolesta toimivalta henkilöltä lisänäytteitä asianmukaisista kuitusekoitteista.”;
            
            
            
               3)Korvataan liitteessä VI oleva 18 kohta seuraavasti:
            
            
               ”18. Vähittäismyynnissä olevat ompelu-, parsin- ja kirjailulangat”;
            
            
            
               4)Muutetaan liitteessä VIII oleva 2 luku seuraavasti:
            
            
               a)Lisätään IV kohdassa olevaan tiivistelmätaulukkoon menetelmää N:o 17 koskeva rivi seuraavasti:
            
            
                     
                        ”17
                     
                  
                  
                     
                        polyesteri
                     
                  
                  
                     
                        tietyt muut kuidut
                     
                  
                  
                     
                        trikloorietikkahappo ja kloroformi”;
                     
                  
               
               b)Muutetaan menetelmä N:o 1 seuraavasti:
            
            
               i)Korvataan 1 kohdan 2 alakohta seuraavasti:
            
            
               ”2. villa (1), eläinkarva (2 ja 3), silkki (4), puuvilla (5), pellava (7), hamppu (8), juutti (9), manilla (10), esparto (11), kookoskuidut (12), genista (13), rami (14), sisali (15), kupro (21), modaali (22), proteiini (23), viskoosi (25), akryyli (26), polyamidi tai nailon (30), polyesteri (35), polypropeeni (37), elastomultiesteri (45), elasto-olefiini (46), melamiini (47), polypropeeni/polyamidi-kaksikomponenttikuitu (49) ja polyakrylaatti (50).
            
            
               Tämä menetelmä ei missään tapauksessa sovellu pinnaltaan deasetyloidulle asetaatille.”;
            
            
               ii)Korvataan 5 kohta seuraavasti:
            
            
               ”5. TULOSTEN LASKEMINEN JA ILMOITTAMINEN
            
            
               Tulokset lasketaan yleisessä osassa kuvatulla tavalla. Tällöin d:n arvo on 1,00 paitsi melamiinilla ja polyakrylaatilla, joiden d = 1,01.”;
            
            
               c)Korvataan menetelmän N:o 5 osalta 1 kohdan 2 alakohta seuraavasti:
            
            
               ”2. triasetaatti (24), polypropeeni (37), elasto-olefiini (46), melamiini (47), polypropeeni/polyamidi-kaksikomponenttikuitu (49) ja polyakrylaatti (50).”;
            
            
               d)Korvataan menetelmän N:o 6 osalta 1 kohdan 2 alakohta seuraavasti:
            
         
         
            
               ”2. villa (1), eläinkarva (2 ja 3), silkki (4), puuvilla (5), kupro (21), modaali (22), viskoosi (25), akryyli (26), polyamidi tai nailon (30), polyesteri (35), polypropeeni (37), tekstiililasi (44), elastomultiesteri (45), elasto-olefiini (46), melamiini (47), polypropeeni/polyamidi-kaksikomponenttikuitu (49) ja polyakrylaatti (50).
            
            
               Huomautus:
            
            
               Tietyissä viimeistyksissä osittain hydrolysoituneet triasetaattikuidut eivät enää liukene kokonaan reagenssiin. Tällöin menetelmä ei ole käyttökelpoinen.”;
            
            
               e)Muutetaan menetelmä N:o 8 seuraavasti:
            
            
               i)Korvataan 1 kohdan 2 alakohta seuraavasti:
            
            
               ”2. villa (1), eläinkarva (2 ja 3), silkki (4), puuvilla (5), kupro (21), modaali (22), viskoosi (25), polyamidi tai nailon (30), polyesteri (35), polypropeeni (37), elastomultiesteri (45), elasto-olefiini (46), melamiini (47), polypropeeni/polyamidi-kaksikomponenttikuitu (49) ja polyakrylaatti (50).
            
            
               Menetelmä soveltuu myös akryylikuiduille ja tietyille modakryylikuiduille, jotka on värjätty esimetalloiduilla väreillä, mutta ei jälkikromiväreillä värjätyille kuiduille.”;
            
            
               ii)Korvataan 5 kohta seuraavasti:
            
            
               ”5. TULOSTEN LASKEMINEN JA ILMOITTAMINEN
            
            
               Tulokset lasketaan yleisessä osassa kuvatulla tavalla. Tällöin d:n arvo on 1,00 paitsi villan, puuvillan, kupron, modaalin, polyesterin, elastomultiesterin, melamiinin ja polyakrylaatin osalta, joilla d:n arvo on 1,01.”;
            
            
               f)Muutetaan menetelmä N:o 9 seuraavasti:
            
            
               i)Korvataan 1 kohdan 2 alakohta seuraavasti:
            
            
               ”2. villa (1), eläinkarva (2 ja 3), silkki (4), puuvilla (5), kupro (21), modaali (22), viskoosi (25), akryyli (26), polyamidi tai nailon (30), polyesteri (35), polypropeeni (37), tekstiililasi (44), elastomultiesteri (45), melamiini (47), polypropeeni/polyamidi-kaksikomponenttikuitu (49) ja polyakrylaatti (50).
            
            
               Jos sekoitteen villa- tai silkkipitoisuus on yli 25 prosenttia, on käytettävä menetelmää N:o 2.
            
            
               Jos sekoitteessa on polyamidia tai nailonia yli 25 prosenttia, on käytettävä menetelmää N:o 4.”;
            
            
               ii)Korvataan 5 kohta seuraavasti:
            
            
               ”5. TULOSTEN LASKEMINEN JA ILMOITTAMINEN
            
            
               Tulokset lasketaan yleisessä osassa kuvatulla tavalla. Tällöin d:n arvo on 1,00 paitsi melamiinilla ja polyakrylaatilla, joiden d = 1,01.”;
            
            
               g)Muutetaan menetelmä N:o 13 seuraavasti:
            
            
               i)Korvataan 1 kohdan 2 alakohta seuraavasti:
            
         
         
            
               ”2. villa (1), eläinkarva (2 ja 3), silkki (4), puuvilla (5), asetaatti (19), kupro (21), modaali (22), triasetaatti (24), viskoosi (25), akryyli (26), polyamidi tai nailon (30), polyesteri (35), tekstiililasi (44), elastomultiesteri (45), melamiini (47) ja polyakrylaatti (50).”;
            
            
               ii)Korvataan 5 kohta seuraavasti:
            
            
               ”5. TULOSTEN LASKEMINEN JA ILMOITTAMINEN
            
            
               Tulokset lasketaan yleisessä osassa kuvatulla tavalla. Tällöin d:n arvo on 1,00 paitsi melamiinilla ja polyakrylaatilla, joiden d = 1,01.”;
            
            
               h)Muutetaan menetelmä N:o 15 seuraavasti:
            
            
               i)Korvataan 1 kohdan 2 alakohta seuraavasti:
            
            
               ”2. villa (1), eläinkarva (2 ja 3), silkki (4), puuvilla (5), kupro (21), modaali (22), viskoosi (25), akryyli (26), polyamidi tai nailon (30), tekstiililasi (44), melamiini (47) ja polyakrylaatti (50).
            
            
               Jos sekoitteessa on modakryylejä tai elastaaneja, kuidun täydellinen liukeneminen reagenssiin on tarkistettava ennakolta.
            
            
               Klorokuituja sisältävät sekoitteet voidaan analysoida myös käyttämällä menetelmiä N:o 9 tai 14.”;
            
            
               ii)Korvataan 5 kohta seuraavasti:
            
            
               ”5. TULOSTEN LASKEMINEN JA ILMOITTAMINEN
            
            
               Tulokset lasketaan yleisessä osassa kuvatulla tavalla. d:n arvo on 1,00 paitsi polyakrylaatin osalta, jolla d:n arvo on 1,02, silkin ja melamiinin osalta, joilla d:n arvo on 1,01, ja akryylin osalta, jolla d:n arvo on 0,98.”;
            
            
               i)Lisätään menetelmä seuraavasti:
            
            
               ”MENETELMÄ N:o 17
            
            
               Polyesteri ja tietyt muut kuidut
            
            
               (Trikloorietikkahapon ja kloroformin menetelmä)
            
            
               1. SOVELTAMISALA
            
            
               Tätä menetelmää käytetään analysoitaessa muiden kuin kuituaineiden poiston jälkeen kahden tekstiilikuitulajin sekoitteita, joissa komponentteina ovat
            
            
               1. polyesteri (35)
            
            
               ja
            
         
         
            
               2. polyakrylaatti (50)
            
            
               2. YLEISTIETOJA
            
            
               Kahden tekstiilikuitulajin sekoitteisiin, jotka sisältävät polyesteria ja polyakrylaattia, sovellettavat periaate, laitteet ja reagenssi, testausmenetelmä sekä tulosten laskemis- ja ilmoittamistapa kuvataan standardissa EN ISO 1833-25:2013. d:n arvo on 1,01.”;
            
            
            
               5)Lisätään liitteeseen IX 50 kohta seuraavasti:
            
            
               ”50
                     
                     Polyakrylaatti
                     
                     30,00”.